《金缕曲 寄外三叠前韵》
清代·屈蕙纕

送别仍南浦。黯消魂、春波渺渺，飞花无数。绿遍天涯芳草色，迷却来时旧路。

空凝睇、关河修阻。云水千重山万叠。便模糊、梦影寻还误。

情脉脉，敢轻诉。

药阑红瘦春光暮。倚东风、玉杯谁赏，绮琴谁抚。闲煞窗前青玉案，静掩碧纱如雾。

重爇取、博山炉火。密绪缠绵缄尺楮。押银泥、小印重重护。

拈旧韵，写幽愫。

作者简介：屈蕙纕，字逸珊，临海人，前暑凤阳府知府王咏霓室。有诗集，妹莲纕亦工诗词。